CELEX: 32022D1044
Language: lt
Date: 1656374400000
Title: Politinio ir saugumo komiteto sprendimas (BUSP) 2022/1044 2022 m. birželio 28 d. kuriuo pratęsiamas Europos Sąjungos policijos misijos Palestinos teritorijose (EUPOL COPPS) misijos vadovo įgaliojimų terminas (EUPOL COPPS/1/2022)

2022 6 30   
               
               
                  LT
               
               
                  Europos Sąjungos oficialusis leidinys
               
               
                  L 173/73
               
            
         POLITINIO IR SAUGUMO KOMITETO SPRENDIMAS (BUSP) 2022/1044
         2022 m. birželio 28 d.
         kuriuo pratęsiamas Europos Sąjungos policijos misijos Palestinos teritorijose (EUPOL COPPS) misijos vadovo įgaliojimų terminas (EUPOL COPPS/1/2022)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnio trečią pastraipą,
         atsižvelgdamas į 2013 m. liepos 3 d. Tarybos sprendimą 2013/354/BUSP dėl Europos Sąjungos policijos misijos Palestinos teritorijose (EUPOL COPPS) (1), ypač į jo 9 straipsnio 1 dalį,
         kadangi:
         
                     (1)
                  
                  
                     pagal Sprendimo 2013/354/BUSP 9 straipsnio 1 dalį Politinis ir saugumo komitetas (PSK) yra įgaliotas pagal Sutarties 38 straipsnį priimti atitinkamus sprendimus Europos Sąjungos policijos misijos Palestinos teritorijose (EUPOL COPPS) politinės kontrolės vykdymo ir strateginio vadovavimo jai tikslu, be kita ko, sprendimą paskirti misijos vadovą;
                  
               
                     (2)
                  
                  
                     2020 m. spalio 13 d. PSK priėmė Sprendimą (BUSP) 2020/1541 (2), kuriuo Nataliya APOSTOLOVA skiriama EUPOL COPPS misijos vadove nuo 2020 m. lapkričio 15 d. iki 2021 m. birželio 30 d.;
                  
               
                     (3)
                  
                  
                     2021 m. birželio 28 d. Taryba priėmė Sprendimą (BUSP) 2021/1066 (3), kuriuo EUPOL COPPS įgaliojimai buvo pratęsti iki 2022 m. birželio 30 d.;
                  
               
                     (4)
                  
                  
                     2021 m. liepos 1 d. PSK priėmė Sprendimą (BUSP) 2021/1128 (4), kuriuo EUPOL COPPS misijos vadovės Nataliya APOSTOLOVA įgaliojimų terminas pratęstas iki 2022 m. birželio 30 d.;
                  
               
                     (5)
                  
                  
                     2022 m. birželio 27 d. Taryba priėmė Sprendimą (BUSP) 2022/1018 (5), kuriuo EUPOL COPPS įgaliojimų terminas pratęsiamas nuo 2022 m. liepos 1 d. iki 2023 m. birželio 30 d.;
                  
               
                     (6)
                  
                  
                     Sąjungos vyriausiasis įgaliotinis užsienio reikalams ir saugumo politikai pasiūlė pratęsti EUPOL COPPS misijos vadovės Nataliya APOSTOLOVA įgaliojimų terminą nuo 2022 m. liepos 1 d. iki 2023 m. birželio 30 d.,
                  
               PRIĖMĖ ŠĮ SPRENDIMĄ:
         
            1 straipsnis
            Europos Sąjungos policijos misijos Palestinos teritorijose (EUPOL COPPS) misijos vadovės Nataliya APOSTOLOVA įgaliojimų terminas pratęsiamas nuo 2022 m. liepos 1 d. iki 2023 m. birželio 30 d.
         
         
            2 straipsnis
            Šis sprendimas įsigalioja jo priėmimo dieną.
            Jis taikomas nuo 2022 m. liepos 1 d.
         
         
            Priimta Briuselyje 2022 m. birželio 28 d.
            
               
                  Politinio ir saugumo komiteto vardu
               
               
                  Pirmininkė
               
               D. PRONK
            
         
         
            (1)  OL L 185, 2013 7 4, p. 12.
         
            (2)  2020 m. spalio 13 d. Politinio ir saugumo komiteto sprendimas (BUSP) 2020/1541 dėl Europos Sąjungos policijos misijos Palestinos teritorijose (EUPOL COPPS) vadovo skyrimo (EUPOL COPPS/1/2020) (OL L 353, 2020 10 23, p. 8).
         
            (3)  2021 m. birželio 28 d. Tarybos sprendimas (BUSP) 2021/1066, kuriuo iš dalies keičiamas Sprendimas 2013/354/BUSP dėl Europos Sąjungos policijos misijos Palestinos teritorijose (EUPOL COPPS) (OL L 229, 2021 6 29, p. 13).
         
            (4)  2021 m. liepos 1 d. Politinio ir saugumo komiteto sprendimas (BUSP) 2021/1128, kuriuo pratęsiamas Europos Sąjungos policijos misijos Palestinos teritorijose (EUPOL COPPS) misijos vadovo įgaliojimų terminas (EUPOL COPPS/1/2021) (OL L 244, 2021 7 9, p. 3).
         
            (5)  2022 m. birželio 27 d. Tarybos sprendimas (BUSP) 2022/1018, kuriuo iš dalies keičiamas Sprendimas 2013/354/BUSP dėl Europos Sąjungos policijos misijos Palestinos teritorijose (EUPOL COPPS) (OL L 170, 2022 6 28, p. 76).